New York City Chief Medical Examiner Dr. Barbara Sampson Appointed as Trustee of the American Board of Pathology

Office of Chief Medical Examiner

Science Serving Justice


About OCMENewsPublic EducationWorking for OCME


সম্পর্কিত

কর্তৃপক্ষ ও দায়িত্বসমূহ

নিউ ইয়র্ক শহরে অপরাধমূলক সহিংসতা, দুর্ঘটনা, আত্মহত্যার কারণে মৃত্যু, সুস্থ অবস্থা থাকার সত্ত্বেও আকস্মিক মৃত্যু, চিকিৎসকের অনুপস্থিতিতে মৃত্যু, কোনো সংশোধনী ফ্যাসিলিটি অথবা কোনো অস্বাভাবিক বা সন্দেহজনক অবস্থায় সকল মৃত্যুর তদন্ত করার জন্য চিফ মেডিকেল পরীক্ষকের (OCME) অফিস দায়বদ্ধ। নিউ ইয়র্ক শহরে মৃত্যুবরণ করা যেকোনো ব্যক্তির মৃতদেহ দাহ করার অনুমতিপত্রের জন্য সকল আবেদনও OCME পর্যালোচনা করে। পাঁচটি বরোর সকল শনাক্তকৃত নয় এমন ও দাবি করা হয়নি এমন সকল মৃতদেহের দায়িত্ব গ্রহণ করার একটি আইনি আদেশ থাকা ছাড়াও, শহরের শবাগার হিসেবে OCME কাজ করে থাকে। এছাড়াও, ময়না তদন্তের জন্য দেশের সবচেয়ে প্রাচীন টক্সিকলোজি ল্যাবরেটরি; মেডিকেল এক্সামিনারের (মেডিকেল পরীক্ষক) অফিসে অবস্থিত দেশের একমাত্র সরকারি আণবিক জেনেটিক্স ল্যাবরেটরি এবং শহরের DNA ল্যাবরেটরি OCME পরিচালনা করে, যা পাঁচটি বরোর ফৌজদারি মামলাগুলোর শারীরিক প্রমাণ পরীক্ষার জন্য দায়িত্বপূর্ণ।

OCME এর সাথে যোগাযোগ করুন

সাধারণ সহযোগিতার জন্য, অনুগ্রহ করা যোগাযোগ করুন: 212-447-2030

যদি আপনি গণমাধ্যমের একজন সদস্য হয়ে থাকেন তাহলে অনুগ্রহ করা যোগাযোগ করুন:

OCME পাবলিক অ্যাফেয়ার্স অফিস
212-447-2041
PublicAffairs@ocme.nyc.gov

ফ্যামিলি সার্ভিস সেন্টারের (পরিবার সেবা কেন্দ্র) ঠিকানা:

OCME এর ফ্যামিলি সার্ভিস সেন্টারগুলো নিউ ইয়র্ক শহরের পাঁচটি বরোতেই অবস্থিত। প্রয়োজন অনুসারে, চাক্ষুষ শনাক্তকরণ সম্পন্ন করার জন্য বা মামলা সম্পর্কে অতিরিক্ত তথ্য প্রদান এবং/অথবা গ্রহণ করার জন্য পরিবারসমূহকে একটি ফ্যামিলি সার্ভিস সেন্টারে যাওয়ার জন্য বলা হতে পারে।

ফ্যামিলি সার্ভিস সেন্টারগুলি সাপ্তাহিক ছুটি এবং ছুটির দিনসহ সপ্তাহের প্রতিদিন সকাল 9 টা থেকে বিকাল 5 টা পর্যন্ত খোলা থাকে। 212-447-2030 নম্বরে ফোন দিয়ে সকল সেন্টারের সাথে আপনি যোগাযোগ করতে পারবেন।

NYU Langone Medical Center Campus
520 First Avenue
New York, NY 10016

Kings County Hospital Center Campus
599 Winthrop Avenue
Brooklyn, NY 11203
Seaview Hospital Campus
460 Brielle Avenue
Staten Island, NY 10314

Bronx Family Services Center
260 East 161 Street
4th Floor
The Bronx, NY 10451

Queens Hospital Center Campus
160-15 82nd Drive
Jamaica, NY 11432

পরিবারের জন্য তথ্য - শনাক্তকরণ, আউটরীচ (জনসংযোগ), শহরে দাফন

পরিবার এবং বন্ধুদের জন্য:

আকস্মিক ও আঘাতজনিত ক্ষতি দ্বারা প্রভাবিত পরিবার এবং কমিউনিটিসমূহকে OCME সহায়তা করে। আমরা যাদের সেবা করি তাদের সকলকে সহানুভূতি, মর্যাদা এবং শ্রদ্ধার সাথেই সহায়তা প্রদান করি।

পাঁচটি বরোতে পরিবাররা ফ্যামিলি সার্ভিস সেন্টারে সহায়তা গ্রহণ করে থাকেন। OCME দ্বারা সেবা গ্রহণকারী পরিবারদেরকে প্রদত্ত গুরুত্বপূর্ণ বিষয়গুলোর মধ্যে তাদের প্রিয়জনদের শনাক্তকরণ এবং দাবি করা অন্তর্ভুক্ত রয়েছে।

শনাক্তকরণ

OCME দ্বারা গৃহীত সকল মৃতদেহকে আনুষ্ঠানিকভাবে শনাক্ত করতে হবে। বেশিরভাগ শনাক্তকরণ পরিবারের সদস্য বা ঘনিষ্ঠজন দ্বারা চাক্ষুষভাবে করা হয়। ঘটনাস্থলে বা পাঁচটি বরোতে আমাদের পরিবার সার্ভিস সেন্টারগুলোতে ছবি দেখার মাধ্যমে শনাক্তকরণ করা যেতে পারে। আঙুলের ছাপ, দাঁতের এবং/বা মেডিকেল এক্স-রে বা DNA ব্যবহার করেও শনাক্তকরণ করা যেতে পারে।

আউটরীচ (জনসংযোগ)

শনাক্তকরণ প্রক্রিয়া এবং চূড়ান্ত সমাহিতকরণের জন্য মৃত দেহের হস্তান্তর সহজতর করার জন্য, সবচেয়ে নিকট আত্মীয় খুঁজে বের করতে নিরলস অনুসন্ধানের নিমিত্তে OCME এর একটি আউটরীচ ইনভেস্টিগেশন ইউনিট (জনসংযোগ তদন্ত ইউনিট) রয়েছে।

শহরে দাফন

শহরের শবাগার হিসেবে OCME এর দায়িত্বের মধ্যে রয়েছে আমাদের হেফাজতে থাকা সবাইকে মর্যাদা এবং শ্রদ্ধার সাথে যত্ন নেয়া। এই কাজে কখনো কখনো এমন পরিস্থিতিও আসতে পারে যে মৃতদেহ শনাক্তকৃত নয় এমন হিসেবে থাকে কিংবা দাবি করা হয় না।

যেহেতু আমরা কোভিড-19 মহামারী দ্বারা নিউ ইয়র্ক শহরের বহু আক্রান্ত ব্যক্তিদের সেবা প্রদান করতে চাই, এজন্য চূড়ান্ত সমাহিতকরণের ব্যবস্থা করতে পরিবার সক্ষম না হওয়া পর্যন্ত মৃত ব্যক্তির দেহ নিউ ইয়র্ক সিটি অফিস অব চিফ মেডিকেল এক্সামিনার (OCME) সাময়িকভাবে সংরক্ষণ করবে। এই কঠিন সময়ে পরিবারদের চাহিদা পূরণ করার জন্য তাদের সাথে কাজ করা আমরা চালিয়ে যাচ্ছি।

প্রায়শই জিজ্ঞাসিত প্রশ্নাবলী:

চিফ মেডিকেল এক্সামিনারের অফিসে মৃতদেহ কেন আনা হয়?

মৃত ব্যক্তিদের দেহ আনা হয় এই অফিসে কারণ আইন অনুযায়ী অপরাধমূলক সহিংসতা, দুর্ঘটনা, আত্মহত্যার কারণে মৃত্যু, সুস্থ অবস্থা থাকার সত্ত্বেও আকস্মিক মৃত্যু, চিকিৎসকের অনুপস্থিতিতে মৃত্যু, কোনো সংশোধনী ফ্যাসিলিটি অথবা কোনো অস্বাভাবিক বা সন্দেহজনক অবস্থায় সকল মৃত্যুর তদন্ত চিফ মেডিকেল অফিসার দ্বারা করতে হবে। মৃত্যুর কারণ এবং ধরন নির্ধারণের জন্য মেডিকেল পরীক্ষক দায়বদ্ধ থাকেন।

যদি মৃত ব্যক্তির অথবা সবচেয়ে নিকট আত্মীয়ের পরিচয় অজ্ঞাত থাকে তাহলেও মৃতদেহ চিফ মেডিকেল পরীক্ষকের অফিসে আনা হতে পারে। শহরের কবরস্থানে সমাহিতকরণের পূর্বে অথবা সবচেয়ে নিকট আত্মীয়কে খুঁজে বের করা এবং শনাক্তকরণ ও শেষকৃত্যের ব্যবস্থা করা না পর্যন্ত মৃতদেহ ন্যায়সঙ্গত সময়ের জন্য এই অফিসে রাখা হয়।

শনাক্তকরণের জন্য কতদিন যাবত অপেক্ষা করতে হয়?

যুক্তিসঙ্গতভাবে যত তাড়াতাড়ি সম্ভব শনাক্তকারী কর্মীদের একজন সদস্য আপনার সাথে যোগাযোগ করবেন। সাপ্তাহিক ছুটি ও ছুটির দিনসহ আইডেন্টিফিকেশন (শনাক্তকরণ) ইউনিটগুলি সপ্তাহের সাত দিন প্রতিদিন সকাল 9 টা থেকে বিকাল 5 টা পর্যন্ত খোলা থাকে।

সকল সেন্টারের সাথে টেলিফোনে
212-447-2030 নম্বরে যোগাযোগ করতে পারবেন।

ময়না তদন্ত কী?

ময়না তদন্ত হচ্ছে একজন যোগ্য প্যাথলজিস্ট দ্বারা মৃত ব্যক্তির শরীরের একটি পদ্ধতিগত পরীক্ষা। ময়না তদন্ত করার ফলে অন্ত্যেষ্টিক্রিয়ায় দেহটি দেখার ক্ষেত্রে কোনো প্রভাব ফেলবে না। রোগ বা আঘাতের উপস্থিতির জন্য দেহের পরীক্ষা করা হয়; আণুবীক্ষণিক, রাসায়নিক বা অন্যান্য পরীক্ষার জন্য গুরুত্বপূর্ণ অঙ্গগুলোর এবং/অথবা শরীরের তরল পদার্থের নমুনা নেয়া হতে পারে। কিছু কিছু ক্ষেত্রে, মস্তিষ্ক অথবা হৃদপিন্ডের মতো কোনো অঙ্গকে রোগনির্ণয়সংক্রান্ত অতিরিক্ত পরীক্ষার জন্য সংরক্ষণ করা হতে পারে।

সবচেয়ে নিকট আত্মীয়ের কাছে দেহ হস্তান্তর করার পরে এই ডায়াগনস্টিক পরীক্ষাগুলি করা হয়। সবচেয়ে নিকট আত্মীয়ের কাছে দেহ হস্তান্তর করার পর, কোনো অঙ্গ এবং/অথবা টিস্যুর নমুনা ফেরত পাওয়ার জন্য অফিস অব চিফ মেডিকেল এক্সামিনারের সাথে পরিবার যোগাযোগ করতে পারে।

আণুবীক্ষণিক ও ল্যাবরেটরি পরীক্ষা এবং পরামর্শদাতাদের প্রতিবেদনসহ ময়না তদন্তের ফলাফলগুলো উল্লেখ করে একটি লিখিত রেকর্ড তৈরি করা হয়। সবচেয়ে নিকট আত্মীয় অথবা অন্যান্য অনুমোদিত ব্যক্তিদের অনুরোধে এই প্রতিবেদনগুলোর অনুলিপি পাওয়া যাবে।

একটি ময়না তদন্ত কেন করা হতে পারে? ময়না তদন্তের কী প্রয়োজন রয়েছে?

ময়না তদন্তের প্রাথমিক উদ্দেশ্য হলো মৃত্যুর কারণ ও ধরন নির্ধারণ করা। প্যাথলজিস্টরা যে সকল প্রশ্নের উত্তর খোঁজে থাকেন সেগুলোর মধ্যে রয়েছে:

মৃত্যু কি রোগ, আঘাত, উভয়ের মিশ্রণ বা সম্পূর্ণ অন্য কোনো কারণে হয়েছে?

রাসায়নিক এজেন্টের কারণে মৃত্যু হলে, আমরা কি পরীক্ষাগারে পরীক্ষার জন্য এবং গুরুত্বপূর্ণ অঙ্গসমূহের উপর রাসায়নিক এজেন্টের প্রভাব মূল্যায়নের জন্য জৈবিক নমুনা সংগ্রহ করতে পারি?

শারীরিক আঘাতের কারণে মৃত্যু হলে, আমরা কি প্রাণনাশক ঘটনাটি পুনর্গঠন করতে পারি?

সাধারণত ময়না তদন্ত মেডিকেল পরীক্ষকের বিবেচনার ভিত্তিতে করা হয় এবং জরুরি এবং গুরুত্বপূর্ণ প্রশ্নের জবাব দিয়ে জনসাধারণ এবং পরিবারের সর্বোচ্চ স্বার্থকে প্রাধান্য দেয়। এজেন্সির আইনী, চিকিৎসা এবং সরকারি দায়িত্ব ও কর্তব্য পালন করতে অনেক সময় ময়না তদন্ত সম্পাদন করতে হয়।

কোনো ক্ষেত্রে সবচেয়ে নিকট আত্মীয় ময়না তদন্তের প্রতি দৃঢ় আপত্তি জানালে, OCME ও সেই সিদ্ধান্তের প্রতি সম্মান করতে সর্বোচ্চ চেষ্টা করে। যদি পরিবার একটি যৌক্তিক ধর্মীয় আপত্তি জানান এবং OCME সিদ্ধান্ত নেয় যে ময়না তদন্ত করা উচিত, তাহলে পরিবারের ইচ্ছানুসারে, সবচেয়ে নিকট আত্মীয়কে আইনজীবী নিয়োগের এবং একজন বিচারক, যিনি নির্ধারণ করবেন যে এই ময়না তদন্তটি করা হবে কিনা, তার কাছে তাদের আপত্তি উপস্থাপন করার সুযোগ প্রদান করা হবে। ময়না তদন্তের না করার জন্য যে সকল আপত্তি ধর্মীয় বিশ্বাসের উপর ভিত্তি করে হয়, সেগুলোর অবস্থান আইনের মধ্যে নেই।

মৃত ব্যক্তির জিনিসপত্র কোথায় রাখা হয়?

মৃত ব্যক্তির ব্যক্তিগত জিনিসপত্র যদি তার দেহে থাকে তাহলে, যখন তার মৃতদেহ হস্তান্তর করা হবে হয় তখন সেই জিনিসপত্র ফিউনারেল হোমকে দেয়া হবে।

যদি কোনো ব্যক্তি পরিবারের অনুপস্থিতিতে মৃত্যুবরণ করে বা পরিবার না থাকে তাহলে যে এলাকায় মৃত অবস্থায় তাকে পাওয়া যয় সেই প্রেসিংক্টে সকল ব্যক্তিগত জিনিসপত্র নিয়ে যাওয়া হবে। সেখান থেকে সেগুলো নিউ ইয়র্ক পুলিশ ডিপার্টমেন্টের ("NYPD") প্রোপার্টি ক্লার্ক এর কাছে প্রদান করা হবে।।

যদি মৃত ব্যক্তি হাসপাতাল বা নার্সিংহোমে থাকাকালে অথবা হাসপাতালে আনার পর মৃত ঘোষণা করা হয়, তাহলে তার ব্যক্তিগত জিনিসপত্র সেখানেই রাখা হবে। OCME এর কর্মীরা আপনাকে হাসপাতাল প্রশাসকের নাম এবং ফোন নাম্বার প্রদান করবে।

যদি মৃত্যু কোনো হত্যাকাণ্ড বা সন্দেহজনক প্রকৃতির হয়ে থাকে, তাহলে তদন্ত এবং/বা ফৌজদারি মামলা শেষ না হওয়া পর্যন্ত ব্যক্তিগত জিনিসপত্র NYPD সংরক্ষণ করবে।

আমি কীভাবে ময়না তদন্ত প্রতিবেদনের একটি অনুলিপি পেতে পারি?

সম্পূর্ণ ময়না তদন্ত প্রতিবেদনগুলো (যার মধ্যে অন্তর্ভুক্ত রয়েছে রেফারেন্সসহ সকল ল্যাবরেটরি প্রতিবেদন) শুধুমাত্র লিখিত আবেদনের মাধ্যমেই পাওয়া যায়। অনুগ্রহ করে ময়না তদন্ত করার অনুরোধ ফর্মটি পূরণ করুন।

বিশেষ দ্রষ্টব্য: ময়না তদন্তের প্রতিবেদন শুধুমাত্র সবচেয়ে নিকটআত্মীয় অথবা আইনজীবীকে প্রদান করা হবে; অন্যথায় সবচেয়ে নিকটআত্মীয়কে অন্য কোনো ব্যক্তির কাছে ময়না তদন্তের প্রতিবেদন প্রকাশের লিখিত অনুমোদন প্রদান করতে হবে।

সবচেয়ে নিকট আত্মীয় যদি ময়না তদন্তের প্রতিবেদন নিজে ব্যতীত অন্য কোনো ব্যক্তিকে প্রদান করতে চান (যেমন- একজন আইনজীবী অথবা বিমা সংস্থা), তাহলে আবেদনে তাদের স্বাক্ষর অবশ্যই নোটারিকৃত থাকতে হবে।

আমার পেয়েছি এমন কোনো ময়না তদন্তের প্রতিবেদন সম্পর্কে যদি আমার কোনো চিকিৎসাগত/বৈজ্ঞানিক প্রশ্ন থাকে তাহলে আমি কার সাথে যোগাযোগ করতে পারি?

অনুগ্রহ করে 212-447 2030 এ কল করুন এবং তারপর ময়না তদন্তকারী মেডিকেল পরীক্ষকের সাথে কথা বলার জন্য 3 চাপুন।

এমন কোনো ব্যয় রয়েছে যা সম্পর্কে আমার সচেতন হওয়া উচিত?

চিফ মেডিকেল এক্সামিনারের অফিস কর্তৃক প্রদত্ত সেবার জন্য পরিবারগুলোকে কোনো ব্যয় বহন করতে হবে না।